《周上人求语》
宋代·释绍昙

忆昔周当仁，手握金刚杵。
愤气向南方，誓灭诸魔子。
老婆蓦劄点三心，走入龙潭恨转深。
扫荡家私无一窖，胡挥白棒到平人。
牧閒冷坐思高躅，断弦争得鸾胶续。
扣门听得简州人，倒屐相迎几折足。
略寒温头号来端，叉手丁宁见觅指南。
未举纸灯明说了，隔窗春鸟语绵蛮。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。